EkBass/fiwiki-20250220-pages-articles huggingface dataset:
Silmäluomiskinkit

Silmäluomiskinkit (Eumeces) on skinkkien heimoon kuuluva liskosuku. Vaikka suvun nimi on silmäluomiskinkit, on kaikilla muillakin skinkeillä silmäluomet, lukuun ottamatta sukuja Ablepharus ja Cryptoblepharus. Silmäluomiskinkit on kuitenkin ollut yksi suurimmista skinkkisuvuista, ja se sisälsi aiemmin noin 50 lajia. 2000-luvulla siitä on erotettu uudet suvut Plestiodon, Eurylepis ja Mesocincus, ja nykyään suvussa on lajeja jäljellä vain kuusi. == Lajit == * Algerianskinkki (Eumeces algeriensis) * Eumeces blythianus * Eumeces cholistanensis * Eumeces indothalensis * Eumeces persicus * Berberiskinkki (Eumeces schneiderii) == Lähteet == == Aiheesta muualla == * http://www.helsinki.fi/~tuomola/algi.html * http://www.helsinki.fi/~tuomola/b_kuvaus.html Luokka:Skinkit
Kylämatkija

Kylämatkija (Mimus saturninus) on matkijoiden heimoon kuuluva varpuslintu. ==Levinneisyys== Kylämatkijaa tavataan Argentiinassa, Boliviassa, Brasiliassa, Paraguayssa, Surinamessa ja Uruguayssa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Matkijat
Patagonianmatkija

Patagonianmatkija (Mimus patagonicus) on matkijoiden heimoon kuuluva varpuslintu. ==Levinneisyys== Patagonianmatkijaa tavataan laajalla alueella Etelä-Amerikan eteläosissa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Matkijat
Valkosiipimatkija

Valkosiipimatkija (Mimus triurus) on matkijoiden heimoon kuuluva varpuslintu. ==Levinneisyys== Valkosiipimatkijaa tavataan Etelä-Amerikan keskiosissa. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Matkijat
Vuorimatkija

Vuorimatkija (Mimus dorsalis) on matkijoiden heimoon kuuluva varpuslintu. ==Levinneisyys== Vuorimatkijaa tavataan Boliviassa ja Argentiinan pohjoisosissa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Matkijat
Algerianskinkki

Algerianskinkki (Eumeces algeriensis) on Eumeces-sukuun kuuluva skinkkilaji. Se on sukua berberinskinkille. Algerianskinkkiä pidetään lemmikkieläimenä ja se on helppohoitoinen. == Ulkonäkö ja koko == Yksilön pituus kuonosta hännäntyveen mitattuna on 15–20 senttiä. Väri on selkäpuolelta tummanruskean sävyinen ja vatsapuolelta vaalea. Selässä on valkoisia, mustia, punertavia tai keltaisia pilkkuja. == Levinneisyys ja elinympäristö == Algerianskinkkiä tavataan enimmäkseen Algerian luoteisosassa ja Marokossa. == Lisääntyminen == Eläin on sukukypsä 3–4-vuotiaana. Munia voi olla noin 3–7. == Ravinto == Eläin syö selkärangattomia eläimiä ja hedelmiä. == Lähteet == Luokka:Skinkit Luokka:Lemmikkimatelijat
Valko-Venäjä kesäolympialaisissa 2004

Valko-Venäjä osallistui Ateenan kesäolympialaisiin 2004 151 urheilijan voimin. Avaisijassa Valko-Venäjän lippua kantoi Aleksandr Medved. == Mitalit == Valko- Venäjä voitti kisoissa kaksi kultaa, viisi hopeaa ja kuusi pronssia. Mitalit oikeuttivat mitalitaulukossa sijalle 29. Mitalitaulukossa alapuolella jäi muun muassa Suomi sekä Kanada. === Kultaa === * Ihar Makarau – Judo, miehet 100 kg * Julija Nestsjarenka – Yleisurheilu, naisten 100 m === Hopeaa === * Mahamjed Ariphadžijeu – Nyrkkeily, miehet 81 kg * Viktar Zujeu – Nyrkkeily, miehet 91 kg * Andrei Rybakov – Painonnosto, miehet 85 kg * Anna Batjuško – Painonnosto, naiset 63 kg * Jekaterina Karsten – Soutu, naisten yksikkö === Pronssia === * Sjarhei Martynau – Ammunta, 50 m pienoiskivääri (makuu) * Vadzim Mah’neu / Raman Pjatrušenka – Melonta, miehet K2 - 500 m * Vjatšeslav Makarenko – Paini, kreikkalais-roomalainen 84 kg * Tatjana Stukalova – Painonnosto, naiset 63 kg * Natalja Tsilinskoja – Ratapyöräily, naisten 500 m aika-ajo * Julija Bitšik / Natallja Helah’ – Soutu, naisten perämiehetön kaksikko == Joukkue == Valko- Venäjää edusti kisoissa 151 urheilijaa, joista 82 oli miehiä ja 69 naisia. Joukkueen nuorin osallistuja oli voimistelija Hlafira Martsinovitš, joilla oli ikää vain 15 vuotta. Joukkueen vanhin urheilija oli 43-vuotias yleisurheilija Ellina Zvereva. Martsinovitš on edelleen Valko-Venäjän historian nuorin olympiaedustaja: hänellä oli olympialaisten alkaessa ikää 15 vuotta ja 204 vuorokautta. === Doping === Valko-Venäjän joukkueesta kärähti kaksi urheilijaa: moukarinheitossa hopeaa voittanut Ivan Tsih’an sekä kiekonheitossa pronssia voittanut Iryna Jattšanka. Molemmat urheilijat jäivät kiinni vuonna 2012, kun Kansainvälinen olympiakomitea testasi kisoista otetut näytteet uudelleen. Heidän lisäkseen samalla kertaa kiinni jäivät miesten kuulantyönnön kultamitalisti, Ukrainan Juri Bilonoh ja naisten kuulantyönnön pronssimitalisti, Venäjän Svetlana Kriveljova. Kaikkien edellä mainittuen tulokset hylättiin ja he joutuivat luovuttamaan mitalinsa. == Kuvia == Belarus stamp no. 579 - Yulia Nestsiarenka.jpg|Kultamitalisti Julija Nestsjarenka postimerkissä. Belarus stamp no. 580 - Ihar Makarau.jpg|Kultamitalisti Ihar Makarau postimerkissä. Belarus souvenir sheet no. 42 - 2004 Summer Olympics.jpg|Valkovenäläisiä, olympia-aiheisia postimerkkejä. == Lähteet == kesäolympialaisissa 2004 Luokka:Valtiot kesäolympialaisissa 2004
Luca Aerni

Luca Aerni (s. 27. maaliskuuta 1993) on sveitsiläinen alppihiihtäjä ja joukkuekilpailun olympiavoittaja. Hän edustaa Les Barzettes -seuraa. Aerni voitti alppiyhdistetyn maailmanmestaruuden Sankt Moritzissa 2017 yhden sadasosasekunnin erolla Marcel Hirscheriin, vaikka oli syöksylaskuosuuden jälkeen vasta 30:ntena. Pyeongchangin olympialaisissa 2018 hän voitti kultaa joukkuekilpailussa ja oli alppiyhdistetyssä yhdestoista. Åren MM-kilpailuissa 2019 hän sijoittui alppiyhdistetyssä kahdeksanneksi. Pekingin olympialaisissa 2022 hän oli pujottelussa neljästoista. Saalbachin MM-kilpailuissa 2025 hän sai hopeaa joukkuekilpailussa. Aerni kilpaili maailmancupissa ensimmäisen kerran Madonna di Campiglion pujottelussa joulukuussa 2012. Ensimmäiset maailmancupin pisteensä hän sai oltuaan yhdeksäs Münchenin kaupunkipujottelussa uudenvuodenpäivänä 2013. Ensimmäisen palkintosijansa hän saavutti oltuaan toinen Madonna di Campiglion pujottelussa joulukuussa 2017. Aerni sijoittui nuorten MM-kilpailujen pujottelussa neljänneksi 2013 ja sai samassa lajissa hopeaa 2014. Hän voitti Euroopan cupin pujottelukilpailun Chamonix'ssa tammikuussa 2013. Hän voitti Sveitsin-mestaruuden superalppiyhdistetyssä 2012 ja 2017 sekä pujottelussa 2015 ja 2017. == Lähteet == Luokka:Sveitsiläiset alppihiihtäjät Luokka:Vuonna 1993 syntyneet Luokka:Elävät henkilöt Luokka:Sveitsiläiset olympiavoittajat
Adam Mitchell

Adam Mitchell (s. 24. marraskuuta 1944 Glasgow, Skotlanti, Iso-Britannia) on lauluntekijä ja tuottaja. Skotlannista kotoisin oleva, mutta Kanadassa kasvanut, Mitchell on työskennellyt useiden tunnettujen yhtyeiden ja artistien kuten KISS, Chicago ja Merle Haggard kanssa. Mitchellin tuotokset kattavat useita tyylilajeja kuten popin, rockin ja countryn. ==Elämä ja ura== Adam Mitchell syntyi Skotlannin Glasgowssa vuonna 1944, mutta muutti varhaisnuorena perheensä kanssa Kanadan Torontoon. 1960-luvun alussa Mitchell käynnisti uraansa musiikkimaailmassa ensin folklaulajana ja myöhemmin osana The Paupers -yhtyettä. Yhtye keräsi mainetta esiinnyttyään vuonna 1967 Monterey International Pop Festival-tapahtumassa. Bändin hajoamisen myötä vuonna 1968 Mitchell siirtyi musiikkituotannon puolelle, aloittaen kanadalaisista yhtyeistä, kuten Fludd. Vuonna 1979 Mitchell julkaisi ensimmäisen sooloalbuminsa Readhead In Trouble. Warner Bros Recordsin tuottaman albumin ensimmäisen singlen Fool For Love lisäksi levyllä on useita lauluja, jotka ovat tulleet tunnetuksi vasta myöhemmin muiden artistien esittäminä. Esimerkiksi French Waltz, yksi Mitchellin uran merkittävimmistä tuotoksista, tuli suuren yleisön tietoisuuteen Nicolette Larsonin esittämänä. Myöhemmin Mitchell on tehnyt lauluntekijänä yhteistyötä muun muassa KISS-yhtyeen jäsenten kanssa. Hänen kädenjälkensä näkyy muun muassa kappaleissa "Creatures of the Night" ja "Crazy Nights". Muita Mitchellin teoksia tunnetuksi tehneitä artisteja ovat esimerkiksi Bonnie Tyler, Johnny Lee, Paul Anka, Wendy O. Williams ja Graham Nash. Mitchellin musiikkia on esitetty myös muussa mediassa, kuten televisiossa ja elokuvissa. == Lähteet == *http://www.adammitchellmusic.com/stories.html Luokka:Kanadalaiset lauluntekijät Luokka:Kanadalaiset musiikkituottajat Luokka:Vuonna 1944 syntyneet Luokka:Elävät henkilöt
Sušani

Sušani () on kylä ja maalaiskunta Novgorodin alueen Borovitšin piirissä Venäjällä. Se sijaitsee Borovitšin pohjoispuolella kaupungin välittömässä läheisyydessä.Generalnyi plan, s. 9. Kunnassa on 2 400 asukasta (vuonna 2010)Generalnyi plan, s. 25.. ==Maantiede ja asutus== Sušanin kunnan pinta-ala on 134 neliökilometriä. Se rajoittuu pohjoisessa Borovitšin piirin Volokin, idässä Progressin, kaakossa Borovitšin ja etelässä Sušilovon kuntiin sekä lännessä Novgorodin alueen Okulovkan piiriin. Kunta sijaitsee Valdain ylängön halkaisevassa Mstajoen laaksossa. Muita jokia ovat Velgija, Sivelba, Jurinka, Soroda, Tišitsa ja Šilokata.Generalnyi plan, s. 19. Hyötykaivannaisiin kuuluvat savi, hiekka, sora, kalkkikivi ja turveGeneralnyi plan, s. 22.. Kunnan hallinnollinen keskus on Kojegoštšan kylä. Sen lisäksi kuntaan kuuluu 19 asutuskeskusta: Butyrki, Gorka, Gverstjanka, Koremera, Korševo, Kozlovo, Naltsy, Nizino, Pervoje Maja, Pljosovo, Pristan, Šahtjorski, Selino, Sušani, Tšerjomošje, Tšernarutšje, Tšetvjortkino, Volgino ja Zaretšnaja. Niistä suurin on lähes 600 asukkaan Volginon taajama.Generalnyi plan, s. 10–11. Kojegoštšassa on 274 ja Sušanin kylässä 161 asukasta (vuonna 2010)Generalnyi plan, s. 24–25.. ==Liikenne, talous ja palvelut== Kunnan läpi kulkee Borovitšin, Ljubytinon ja Spasskaja Polistin välinen maantieGeneralnyi plan, s. 54.. Tärkeimmät elinkeinot ovat maatalous ja puunjalostusGeneralnyi plan, s. 49.. Palveluihin kuuluu kaksi lastentarhaa ja koulua, Volginon kulttuuritalo, kaksi kirjastoa ja kolme lääkintäasemaaGeneralnyi plan, s. 46.. ==Nähtävyydet== Seudulta on löydetty useita muinaisia asuin- ja hautapaikkoja. Rakennusmuistomerkkejä ovat Gverstjankan ja Tšetvjortkinon kartanoalueet.Generalnyi plan, s. 62–65. ==Lähteet== * ===Viitteet=== ==Aiheesta muualla== * Sušanin kunnan sivusto Luokka:Borovitšin piirin kunnat Luokka:Novgorodin alueen kylät
Manuel Poppinger

Manuel Poppinger (s. 19. toukokuuta 1989) on itävaltalainen mäkihyppääjä. Mäkihypyn maailmancupissa hän kilpaili ensimmäisen kerran Keski-Euroopan mäkiviikolla 2011 Bischofshofenin osakilpailussa. Ensimmäiset maailmancupin pisteensä hän saavutti oltuaan kahdestoista Kulmin lentomäessä tammikuussa 2014. Kymmenen parhaan joukkoon hän sijoittui ensimmäisen kerran oltuaan seuraavana päivänä Kulmissa kahdeksas. Parhaimmillaan hän on sijoittunut seitsemänneksi Vikersundin lentomäessä helmikuussa 2015. Falunin MM- kilpailuissa 2015 hän oli mukana Itävallan hopeajoukkueessa ja Kulmin lentomäen MM-kilpailuissa 2016 pronssijoukkueessa. Nuorten MM-kilpailuissa hän sai hopeaa joukkuemäessä 2008. == Lähteet == Luokka:Itävaltalaiset mäkihyppääjät Luokka:Vuonna 1989 syntyneet Luokka:Elävät henkilöt
Pribytki (lentotukikohta)

Pribytki (), myös Zjabrauka () tai Zjabrovka () on Homelista 16 kilometriä kaakkoon, Valko-Venäjän Homelin alueen Homelin piirissä sijaitseva lentotukikohta. Neuvostoliiton aikana, 1960-luvun alkupuolella kenttää käyttivät Tupolev Tu-16R-tiedustelukoneet. Kenttä peruskorjattiin 1963, jonka jälkeen sieltä alettiin toimia noin vuonna 1966 Tu-22R-tiedustelukoneilla. 1967 kaikkiaan 24 konetta oli sijoitettu kentälle. Kentältä toimivat koneet lensivät tiedustelulentoja Baltian maihin ja Pohjois-Eurooppaan. Vuodesta 1973 aina 1980-luvulle saakka libyalaiset ja irakilaiset pilotit saivat koulutusta Tu-22-tyypille Pribytkissä. Tu-22-yksikkö lopetettiin 1994 Neuvostoliiton hajoamisen ja Valko-Venäjän itsenäistymisen jälkeen, ja sen koneet lähetettiin Engels-2-lentotukikohtaan Venäjälle romutettavaksi. Pribytki toimi kotikenttänä 290 Gv ODRAPille (290-й отдельный дальний разведывательный авиационный полк) (290. kaartin pitkänkantaman tiedustelurykmentti), joka toimi kentältä Tu-16R-konetyypillä 1960-luvun alusta vuoteen 1994, ja Tu-22RDM-tyypillä 1960-luvulta vuoteen 1994. Yksiköllä oli edellä mainittujen tyyppien lisäksi muutama Tu-22R. Vuosina 1960-1980 rykmentti oli osa 6th Heavy Bomber Aviation Corps (6-й отдельный тяжелый бомбардировочный авиационный корпус), ja vuosina 1980-1994, 46. ilma-armeijaa. Zjabrauka on hallinnollisesti Homelin piiriin kuuluva taajama. Se on myös Homelista koilliseen johtavan radan rautatieaseman nimi (paikallisjunaliikenteen piirissä). ==Lähteet== Luokka:Valko-Venäjän lentotukikohdat Luokka:Homelin alue
Rose Bowl

Rose Bowl on vuosittainen yliopistojalkapallon ottelu. Se pelataan Rose Bowl -stadionilla Kalifornian Pasadenassa. Rose Bowl on perinteisesti pelattu uudenvuodenpäivänä ja se on ollut yksi neljästä tärkeimmästä Bowl-ottelusta Yhdysvalloissa. Siinä kohtaavat yliopistojalkapallon korkeimman sarjatason kaksi joukkuetta, jotka eivät selvinneet mestaruusotteluun. Vuodesta 2014 lähtien sarjauudistuksen myötä Rose Bowl muuttui yhdeksi sarjan kiertävistä semifinaaleista. Rose Bowl pelataan jatkossa enää joka kolmas vuosi. Rose Bowl on vanhin kaikista Bowl-otteluista. Se pelattiin ensimmäisen kerran vuonna 1902. ==Lähteet== ==Aiheesta muualla== *Rose Bowl Game Tournament of Roses Luokka:Amerikkalaisen jalkapallon kilpailut Luokka:Pasadena (Kalifornia) Luokka:Yhdysvaltain amerikkalainen jalkapallo Luokka:Yhdysvaltain yliopistourheilu Luokka:Kalifornian urheilu
Joonas Meronen

Joonas Meronen (s. 11. kesäkuuta 1993) on suomalainen jalkapallomaalivahti, joka edustaa Veikkausliigassa pelaavaa FC Lahtea. Meronen teki ensiesiintymisensä pääsarjatasolla kaudella 2013, jolla hän pelasi FC Lahdessa neljä ottelua. Hän on pelannut myös Ykköstä FC Hämeenlinnassa.Veikkausliiga == Lähteet == Luokka:Suomalaiset jalkapallomaalivahdit Luokka:Vuonna 1993 syntyneet Luokka:Elävät henkilöt
Sauramo

Sauramo voi tarkoittaa seuraavia: * sauramot, kasvisuku * Sauramo, suomenkielinen etunimi. Nimeä ovat käyttäneet: ** Sauramo Oksanen (1888–1945), suomalainen Kasvatusopillisen korkeakoulun piirustuksen ja naisten käsityön lehtori ja oppikirjojen tekijä * Sauramo, suomenkielinen sukunimi. Nimeä ovat käyttäneet: ** Hannes Sauramo (1914–2004), suomalainen lääkäri ja Helsingin yliopiston synnytys- ja naistentautiopin dosentti ** Lauri Öhman (ent. Sauramo, 1902–1969), suomalainen eversti ja yleisesikuntaupseeri ** Lauri Sauramo, kirjailija Lauri Soinisen (1875–1919), käyttämä nimimerkki **Marit Sauramo (s. 1954), suomalainen oopperalaulaja ja laulupedagogi **Matti Sauramo (1889–1958), suomalainen kvartäärigeologi **Pekka Sauramo, suomalainen taloustieteilijä ** Pentti Sauramo (1912–1995), suomalainen varatuomari ja Panimoteollisuusyhdistyksen sekä Virvoitusjuomateollisuuden yhdistyksen toimitusjohtaja
Otto Flodin

Otto Fritiof Flodin (8. syyskuuta 1903 Sortavala – 6. marraskuuta 1969 Helsinki) oli suomalainen arkkitehti joka keskittyi urallaan lähinnä kaavoitukseen ja aluesuunnitteluun. Flodinin vanhemmat olivat varatuomari Karl Aleksander Flodin ja Majlis Florell. Hän pääsi ylioppilaaksi Sortavalan lyseosta 1921 ja valmistui 1927 arkkitehdiksi Teknillisestä korkeakoulusta. Flodin työskenteli aluksi puolustusministeriön teknisellä osastolla ja oli 1928–1930 Kaarlo Borgin arkkitehtitoimiston palveluksessa. Tämän jälkeen Flodin oli arkkitehtina rakennushallituksen palveluksessa 1930–1931 ja Puolustusministeriössä 1931–1933 sekä ylimääräisenä arkkitehtina Rakennushallituksessa 1933–1936. Flodin oli sitten työssä Helsingin kaupungin kiinteistötoimiston asemakaavaosastolla 1937–1946 ja viimeksi hän toimi 1947–1968 Helsingin Seutukaavaliiton johtajana ja oli muun muassa suunnittelemassa 1950-luvun lopulla valmistunutta pääkaupunkiseudun ns. Ameba- seutukaavaa. Flodin jäi eläkkeelle 1968. == Rakennuksia == * Tampereen rautatieasema 1934–1936 (yhdessä Eero Seppälän kanssa) * Helsingin Lastenlinna 1938–1948 (yhdessä Olavi Sortan, Kaarlo Borgin ja Elsi Borgin kanssa) * Kuopion postitalo 1936-37 (rakennushallituksessa) == Kuvia == File:Newly- built Children's hospital in Helsinki, 1948 (28894136104).jpg|thumb|250px|left|Vastavalmistunut Lastenlinna v. 1948. == Lähteet == * Arkkitehtuurimuseon arkkitehtiesittely : Otto Flodin * Luokka:Suomalaiset arkkitehdit Luokka:Vuonna 1903 syntyneet Luokka:Vuonna 1969 kuolleet
Erkki Kivelä

Erkki Kivelä (4. tammikuuta 1918 Luumäki – 5. marraskuuta 1984 Helsinki) oli suomalainen yritys- ja urheilujohtaja, koulutukseltaan ekonomi. Hän sai kauppaneuvoksen arvon 1969. Hän oli Union-Öljyn toimitusjohtaja 1950–1980, Atlas-Öljyn toimitusjohtaja 1980–1983. Vuosina 1955–1971 hän toimi Pesäpalloliiton puheenjohtajana ja sen jälkeen 1972–1981 SVUL:n puheenjohtajana.Facta2001, WSOY 1981, 8. osa, palsta 550WSOY Iso Tietosanakirja 4. osa, s. 358, WSOY 1995 Kivelä kirjoitti muistelmat Orpopojan valssi (Kirjayhtymä, 1984 ISBN 951-26-2673-X). == Saavutukset == Ansiomerkit * Pesäpalloliiton kultainen ansiomerkki no. 18 (1965) == Lähteet == Luokka:Suomalaiset yritysjohtajat Luokka:Suomalaiset urheilujohtajat Luokka:Suomalaiset pesäpalloilijat Luokka:Kauppaneuvokset Luokka:Vuonna 1918 syntyneet Luokka:Vuonna 1984 kuolleet
AS.34 Kormoran

AS.34 Kormoran on saksalaisvalmisteinen laivasto-ohjus. Sitä käytetään merimaaleja, kuten sotalaivoja vastaan. Kormoran on MBB-konsernin suunnittelema ja valmistama. Sen paino on 600 kg/Type 1, sekä 630 kg/Type 2. Alisooninen (nopeus Machin luvulla 0.9) ase voidaan laukaista Panavia Tornado ja Lockheed F-104 Starfighter -hävittäjälentokoneista. Meritorjuntaohjuksen kantama on 30 km. Asetyyppi oli tuotannossa vuosina 1973–1991. Kormorania vastaava ranskalainen meritorjuntaohjus on ollut Exocet ja ruotsalainen verrokki on RBS15. ==Lähteet== *http://www.fas.org/man/dod-101/sys/missile/row/as34.htm (Luettu 24.1.2014) *http://www.bredow-web.de/Drohnen_und_Raketen/Kormoran_2/kormoran_2.html (Luettu 24.1.2014) Luokka:Ilmasta maahan -ohjukset Luokka:Meritorjuntaohjukset
Arto Blomsten

Arto Blomsten (s. 16. maaliskuuta 1965 Vaasa, Suomi) on ruotsalainen uransa lopettanut jääkiekkopuolustaja. Hän pelasi pääosan urastaan Ruotsin pääsarjassa Elitserienissä, jossa hän voitti kolme mestaruutta ja kaksi hopeaa sekä teki 425 ottelussa tehot 51+90=141. Kaudeksi 1993–1994 Blomsten siirtyi hänet vuonna 1986 NHL:ään varanneeseen Winnipeg Jetsiin. Sitä ennen hän oli pelannut kymmenen kautta Elitserienin Djurgårdens IF:ssa. Blomsten pääsi kolmen vuoden aikana pelaamaan Winnipegissä ja Los Angeles Kingsissä 25 NHL- ottelua, joissa hän keräsi yhteensä neljä syöttöpistettä. Kolmen Pohjois- Amerikassa viettämänsä kauden jälkeen Blomsten palasi vielä neljäksi kaudeksi Elitserieniin, jossa hän päätti uransa kauteen 1999–2000. Blomsten edusti Ruotsia MM-kilpailuissa vuosina 1992, jolloin Ruotsi voitti kultaa ja 1993, jolloin Ruotsi voitti hopeaa. == Aiheesta muualla == * Luokka:Ruotsalaiset jääkiekkoilijat Luokka:Ruotsinsuomalaiset henkilöt Luokka:Winnipeg Jetsin (1972–1996) varaamat pelaajat Luokka:Jääkiekon maailmanmestarit Luokka:Vuonna 1965 syntyneet Luokka:Elävät henkilöt
Kiviharju

Kiviharju tarkoittaa seuraavia asioita: * Kiviharju, Kuopion kaupunginosa * Tykki–Kiviharju, Lappeenrannan kaupunginosa Kiviharju on suomalainen sukunimi, joka on muun muassa seuraavilla henkilöillä: * Anu Kiviharju (s. 1992), pesäpalloilija * Aron Kiviharju (s. 2006), jääkiekkoilija * Eeva Kiviharju (s. 1948), muusikko, iskelmämusiikin säveltäjä ja sanoittaja * Heidi Kiviharju (s. 1974), näyttelijä * Ismo Kiviharju (s. 1937), yritysjohtaja, teollisuusneuvos * Jani Kiviharju (s. 1974), jääkiekkoilija ja jääkiekkovalmentaja * Juuso Kiviharju (s. 1977), salibandyn pelaaja * Kirsi Kiviharju, harpisti * Leena Kiviharju (Laukku-Leena, 1948–2021), kulkuri * Leif Kiviharju (s. 1947), muusikko ja laulaja * Marika Kiviharju (o.s. Saarinen, s. 1950), valokuvaaja * Samuli Kiviharju (s. 1986), salibandyn pelaaja * Toimi Kiviharju (1912–1975), kuvataiteilija Luokka:Luettelot henkilöistä sukunimen mukaan
Bruno Kivikoski

Bruno Rafael Kivikoski (vuoteen 1906 Stenfors; 23. tammikuuta 1892 Pori – 2. helmikuuta 1982 HelsinkiKuolinilmoitus. Helsingin Sanomat 9.2.1982, s. 4.) oli suomalainen diplomaatti ja varatuomari. Bruno Kivikoski pääsi ylioppilaaksi 1910 ja hän suoritti oikeustutkinnon 1915 sekä sai varatuomarin arvon 1918. Kivikoski teki opintomatkoja Englantiin 1919 ja Ranskaan 1924.Lähettilääksi Varsovaan on nimetty ministeri Bruno Kivikoski ja Roomaan ministeri Eero Järnefelt, Aamulehti, 29.10.1938, nro 292, s. 3, Kansalliskirjaston digitaaliset aineistot Kivikoski oli ulkoasiainministeriön vt. 2. sihteerinä 1919–1922, lähetystösihteerinä Washingtonissa 1922–1927, ulkoasiainministeriön vt. jaostopäällikkönä 1927–1929 ja vakinaisena jaostopäällikkönä 1929–1930. Hän oli sitten pääkonsulina Alankomaissa 1930–1932, ulkoasianministeriön oikeudellisten asioiden osaston päällikkönä 1932–1934 ja ulkoasiainministeriön kansliapäällikkönä 1934–1938. Kivikoski oli lähettiläs Varsovassa, Puolassa 1938–1939, lähettiläs Bukarestissa, Romaniassa 1939–1941, Tasavallan presidentin kanslian päällikkö 1941–1954 ja lähettiläs Ankarassa, Turkissa 1954–1959 (vuodesta 1958 suurlähettiläs). Hän sai arvonimen erikoislähettiläs ja täysivaltainen ministeri vuonna 1942. == Lähteet == Luokka:Suomalaiset juristit Luokka:Suomen suurlähettiläät Luokka:Vuonna 1892 syntyneet Luokka:Vuonna 1982 kuolleet Luokka:Tasavallan presidentin kanslian kansliapäälliköt
Itävallan jääpallon historia

Itävallassa jääpalloa on pelattu jo ainakin vuodesta 1896 lähtien. 12\. tammikuuta 1896 Wieniläinen sanomalehti Allgemeine Sport-Zeitung kirjoitti artikkelin jääpallosta (maahockey jäällä)Österreichische Nationalbibliothek: Allgemeine Sport-Zeitung 12. tammikuuta 1896, sivu 36 otsikolla "Hockey Game". Pelimuotona oli kaksi 7 pelaajan joukkuetta, joka oli yleisesti käytössä Keski-Euroopassa ja esimerkiksi Norjassa vuoteen 1928 saakka. Ruotsissa, Suomessa ja Venäjällä pelattiin 11 pelaajan joukkueilla. Pelistä tuli hyvin suosittu varsinkin Prahassa, joka oli osa Itävalta-Unkarin keisarikuntaa. Vuonna 1898 pelattiin ensimmäinen jääpallopeli Wienissä. Kaupungin ensimmäinen joukkue oli Training-Eis-Klub-Wien. TEK Wienin ensimmäinen kansainvälinen peli pelattiin SK Slavia Prahaa vastaan. Praha voitti 17–3 (13–1) pelissä, jossa pelattiin 2 x 35 minuuttia pallolla ja kieroilla jääpallomailoilla. Ensimmäinen tekojäärata avattiin Wienissä 10. marraskuuta 1909. Perimätiedon mukaan Itävallan jääpallomaajoukkue osallistui lajin Euroopanmestaruuskilpailuihin Davosissa 1913, mutta minkäänlaisia dokumentteja tuosta turnauksesta ei jälkipolville ole jäänyt. Jääpalloa joka tapauksessa pelattiin Itävallassa yhtä aikaa jääkiekon kanssa, eikä sanomalehtiuutisista aina välttämättä saanut selville kumpi laji oli kysymyksessä, molemmista käytettiin nimitystä "Eishockey". Vuoden 1916 alussa entinen Eishockey-Verband vaihtoi nimekseen Österreichische Eisball-Verband, ja vuosina 1916 ja 1917 Wienissä pelattiin sarjamuotoiset kilpailut nimellä Kriegmeisterschaft. Ensimmäisenä talvena sarjaan osallistui neljä joukkuettaÖsterreichische Nationalbibliothek: Allgemeine Sport-Zeitung, 25. joulukuuta 1915, sivu 821 , jälkimmäisenä kuusiAllgemeine Sport-Zeitung 18. helmikuuta 1917, sivu 88 . Wiener EV voitti mestaruuden molemmilla kerroilla. Myös Wienin ja Budapestin välisiä otteluita pelattiin useamman kerran vuodessa, muutoinhan kansainvälinen kanssakäyminen sodan johdosta oli olematonta.Österreichische Nationalbibliothek: Allgemeine Sport-Zeitung 11. helmikuuta 1917, sivu 76 Vielä vuodenvaihteessa 1918–19 ensimmäisen maailmansodan päätyttyä jääpallosarjaan ilmoittautui kuusi joukkuettaAllgemeine Sport-Zeitung 22. joulukuuta 1918, sivu 743 . Pikkuhiljaa kiekolla pelattava niin sanottu kanadalainen versio kuitenkin syrjäytti jääpallopelin. Tiettävästi viimeinen jääpallopeli maassa pelattiin 31. joulukuuta 1923 Global Hockey Facts WienWiki (ks.Cottage Eislauf Verein) ==Lähteet== == Aiheesta muualla == * Bandy world map Luokka:Itävallan jääpallo
Vampire Killer (vuoden 1986 tietokonepeli)

Vampire Killer (, , ), on Castlevania-pelisarjaan kuuluva tasohyppely. Peli julkaistiin Japanissa suursuosion saavuttaneelle MSX2-mikrotietokoneelle. Peli on myös julkaistu Euroopassa. Vampire Killer on järjestykseltään toinen peli Castlevania-sarjassa, mutta ensimmäinen Euroopassa ennen NES-versiota alkuperäisestä Akumajō Dracula-pelistä. Koska Konamin tarvitsi julkaista kahta versiota peleistä englannin- ja japaninkielisille markkinoille samalla pelimoduulilla on molemmat versiot: MSX-alusta tuki maakoodia sallien käytössä olevan version valinnan. == Aiheesta muualla == * Luokka:MSX-pelit Luokka:Vuoden 1986 videopelit Luokka:Castlevania
Fujiidera

Fujiidera () on kaupunki Osakan prefektuurissa Japanissa. Se sijaitsee prefektuurin keskiosassa Osakan kaupungin kaakkoispuolella. Se rajautuu Habikinon, Kashiwaran, Matsubaran ja Yaon kaupunkeihin; sen pohjoisrajalla virtaa Yamato- ja itärajalla Ishijoki. Kaupungin pinta-ala on 8,89 neliökilometriä ja siellä on 66 434 asukasta (vuonna 2013). Fujiiderasta tuli maaseutukaupunki () vuonna 1928. Fujiideran ja Dōmyōjin maaseutukaupungit yhdistyivät toisiinsa vuonna 1959 (nimellä 藤井寺道明寺町, Fujiidera-Dōmyōji-chō), ja seuraavana vuonna maaseutukaupunki otti nimekseen Misasagi (美陵町, Misasagi- chō). Siitä tehtiin Fujiideran kaupunki vuonna 1966. Paikkakunta on saanut nimensä Fujii-deran buddhalaiselta temppeliltä, jonka nimi kuitenkin kirjoitetaan eri kirjoitusmerkein. Se on perustettu 600-luvun loppupuolella ja on yksi kaupungin merkittävimmistä nähtävyyksistä. Muihin kaupungissa sijaitseviin pyhäköihin ja temppeleihin kuuluvat muiden muassa Dōmyō-ji Tenman-gūn pyhäkkö ja Dōmyō-jin temppeli, joissa molemmissa säilytetään kansallisaarteita. Fujiideran alueella on myös useita suuria kofun- hautakumpuja. Mozun–Furuichin kofun-ryhmä on Unescon maailmanperintökohde vuodesta 2019. Fujiideraa palvelevat Kintetsu-rautateiden Minami-Ōsaka-linja ja Dōmyōji-linja. == Lähteet == == Aiheesta muualla == *Fujiideran kaupungin internetsivut *藤井寺市観光マップ Fujiideran nähtävyyskartta. Luokka:Osakan prefektuurin kaupungit
Hiidenkaivo

Hiidenkaivo on Keski-Suomessa Keuruun Simsiöllä lähellä sijaitseva lampi. == Maantietoa == Lammen pinta-ala on 1,3 hehtaaria. Se on 200 metriä pitkä ja 100 metriä leveä. Lammen rantaviivan pituus on 550 metriä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) järvi kuuluu. Järven vedenpinnan korkeus on 180,1 metriä mpy. == Lähteet == Luokka:Pihlajaveden reitin valuma-alue Luokka:Keuruun järvet
Pielavesi-Keitele

Pielavesi-Keitele on Pielavedellä ja Keiteleellä kerran viikossa julkaistava paikallislehti. Lehti ilmestyy keskiviikkoisin. Sen päätoimittajana on vuodesta 1999 toiminut Heli Roivainen. Vuonna 2011 lehden levikki oli 5 899. Pielavesi-Keitele kuuluu Keskisuomalainen-konserniin. Pielavesi-Keitele ilmestyi ensimmäisen kerran vuonna 1961. Julkaisijaksi ja kustantajaksi perustettiin Pielaveden ja Keiteleen Sanomat Oy. Iisalmen Sanomat hankki yhtiön osake-enemmistön vuonna 1982, jolloin se siirtyi IS-yhtymä Oy:n tytäryhtiöksi. Pielaveden ja Keiteleen Sanomat Oy toimi erillisenä tytäryhtiönä aina vuoteen 1998, jolloin Keski-Suomen Media Oy osti IS-yhtymä Oy:n. Nykyisin lehteä julkaisee Keskisuomalainen-konserniin kuuluva Maakunnan Sanomat Oy. Ensimmäisinä vuosikymmeninä lehti ilmestyi nimellä Pielaveden ja Keiteleen Sanomat. Nykyinen nimi otettiin käyttöön vuonna 1983. Samana vuonna Pielavesi-Keitele alkoi ensimmäisenä paikallislehtenä Pohjois-Savossa ilmestyä myös näkövammaisille tarkoitettuna äänilehtenä. Lehden äänittämisestä vastaavat paikalliset Lions-klubit. Pielavesi-Keiteleen levikki oli korkeimmillaan vuonna 1992, jolloin se oli 7 197. Sittemmin levikki on laskenut väkiluvun mukana tasaiseen tahtiin. Vuodesta 2013 Pielavesi- Keitelettä on voinut lukea myös näköislehtenä verkossa. Pielavesi-Keiteleen päätoimipiste sijaitsee Pielaveden keskustassa osoitteessa Laaksotie 28. Lehden pitkäaikaisimpana päätoimittajana vuodesta 1966 vuoteen 1999 toimi Oskari Kananen. == Lähteet == == Aiheesta muualla == * Pielavesi-Keitele Luokka:Pielavesi Luokka:Keitele Luokka:Suomalaiset paikallislehdet
Independence National Historical Park

Independence National Historical Park (”Itsenäisyyden kansallinen historiallinen puisto”) on Yhdysvalloissa Philadelphian kaupungin keskustassa sijaitseva National Park Service -kansallispuistohallinnon alainen historiallinen suojelualue, joka käsittää Amerikan vallankumoukseen ja Yhdysvaltain itsenäistymishistoriaan liittyviä kohteita. Merkittävin niistä on Independence Hall, rakennus, jossa Yhdysvaltain itsenäisyysjulistus sekä perustuslaki hyväksyttiin ja allekirjoitettiin.Independence National Historical Park Encyclopædia Britannica Online Academic Edition. Viitattu 25.1.2014. Puisto käsittää L-kirjaimen muotoisen 18 hehtaarin alueen. Sen kulmakohdassa on aukio, jonka ympärillä sijaitsevat Independence Hall, Congress Hall – Yhdysvaltain kongressin kokoontumispaikka vuosina 1790–1800 – sekä Philosophical Hall, Benjamin Franklinin perustaman American Philosophical Societyn historiallinen toimitalo. Puiston pohjoisosassa, Independence Mall -puistokadun varrella sijaitsevat Liberty Bell -kellon ympärille rakennettu Liberty Bell Center ja Philadelphian vanha kaupungintalo, jossa Yhdysvaltain korkein oikeus toimi 1790–1800. Itäosassa ovat muun muassa First Bank of The United States ja Second Bank of The United States -pankit, Benjamin Franklinin kotitalon paikalle rakennettu Franklin Court -museo sekä Carpenter’s Hall, jossa ensimmäinen mannermaakongressi kokoontui. Lisäksi puistoon kuuluu joitakin muita siirtokunta-ajan rakennuksia kaupungin muissa osissa. Päätös puiston perustamisesta tehtiin vuonna 1948, se siirtyi kansallispuistohallinnon alaisuuteen 1950 ja perustettiin virallisesti 1956. ==Lähteet== ==Aiheesta muualla== *Independence National Historical Park US National Park Service (Yhdysvaltain kansallispuistovirasto) Luokka:National Register of Historic Places -kohteet Philadelphiassa Luokka:Yhdysvaltain luonnonsuojelualueet Luokka:Yhdysvaltain puistot
Tanskan koripallomaajoukkue

Tanskan koripallomaajoukkue edustaa Tanskaa koripallon arvokisoissa. Tanskan maajoukkue osallistui Euroopan-mestaruuskilpailuihin kolmesti 1950-luvulla.http://www.fiba.com/pages/eng/fa/event/p/sid/2243/tid/271/_/1951_European_Championship_for_Men/history.html Joukkueessa ovat pelanneet muun muassa Chanan Colman ja NBA-varattu Christian Drejer. Maajoukkuetta valmensi vuosina 2013–2016 suomalainen Pieti Poikola.http://www.basket.fi/uutiset/kaikki_uutiset/?x122462=16660878https://yle.fi/uutiset/3-9475115 Hänen apuvalmentajanaan toimi ensin Lasse Rantalahttp://www.katajabasket.fi/edustusjoukkue/ottelut/2013-14/kataja- bakkenbears-ennakko1_071213.php ja vuodesta 2014 Harri Mannonen.http://www.kouvolansanomat.fi/Online/2015/05/26/Kouvolan%20miehet%20valmentavat%20koripallomaajoukkuetta%20Tanskassa/2015219093391/4 == Lähteet == * Virallinen kotisivu * Tanska FIBA:n sivuilla === Viitteet === Luokka:Koripallomaajoukkueet Luokka:Tanskan koripallo
Brontoscorpio

Brontoscorpio (nimen merkitys: ”ukkosskorpioni”) on sukupuuttoon kuollut skorpionisuku, joka eli myöhäisellä siluurikaudella ja varhaisella devonikaudella noin 420–415 miljoonaa vuotta sitten. Sukuun luetaan yksi laji, Brontoscorpio anglicus.Brontoscorpio anglicus a gigantic Lower Paleozoic scorpion from central England Journal of Paleontology tammikuu 1972 ==Ominaisuudet== Toisin kuin nykyiset skorpionit Brontoscorpio oli todennäköisesti merieläin, tai amfibinen. Se on suurin tunnettu skorpioni sekä hämähäkkieläin. Se tunnetaan vain muutamista huonosti säilyneistä fossiloituneista palasista, jotka löydettiin Worcestershirestä Englannista vuonna 1972. Niiden perusteella on kuitenkin voitu päätellä, että koko eläin oli suunnilleen metrin pituinen. Nykyisten skorpionien tavoin B. anglicus oli lihansyöjä.The biggest spider ==Lähteet== Luokka:Esihistorialliset selkärangattomat Luokka:Skorpionit
E-Volo VC200

E-Volo VC200 on saksalaisen E-Volon kehittämä hiilikuiturunkoinen sähkömultikopteri. Projekti on saanut Saksan talous- ja teknologiaministeriöltä yhteensä kaksi miljoonaa euroa tukea, minkä lisäksi yhtiö onnistui keräämään 1,2 miljoonaa joukkorahoituspalvelu Seedmatchissa. Kopteri oli tammikuussa 2014 aloittamassa koelento-ohjelmaansa, joka tullaan lentämään Bruchsalissa, missä kopterin rungon valmistaneella DG Flugzeugbaulla on tehdas. == Tekniset tiedot == ==Katso myös== *E-Volo VC1 == Lähteet == Luokka:Multikopterit
Sorvisto (Ylivieska)

Sorvisto on kyläpuhto eli useamman kuin yhden kylän taloja sisältävä alue Ylivieskassa ja sijaitsee nauhamaisena noin 6–10 kilometrin päässä Ylivieskan kaupungilta Nivalan suuntaan molemmin puolin valtatietä 27. Sorvistossa asuu noin 250 ihmistä. Perinteisesti Sorvisto on vanhaa maanviljelys- ja maitokarja-aluetta Kalajokilaakson viljavalla jokilakeudella. Aiemmin Sorviston alueella koettiin jokakeväinen tulva. Nyt keväinen tulvatilanne on lähes saatu rauhoittumaan Haapaperän tekoaltaan ja useiden juoksutuspatojen ansiosta. Sorviston toimiva keskus on Sorviston entinen koulu, jossa järjestetään toimintaa käsityökerhosta puulaakijääkiekkoon. Sorviston viereinen kylä Visuri on viime vuosina kasvanut varsinaista Sorviston kyläpuhtoa nopeammin omaksi selkeäksi taajamakseen, ollen kuitenkin kiinteästi osa samaa Sorviston asutustaajamaa. Vielä noin vuonna 1980 Sorvistossa oli SOK:n oma myymälä, mutta nyt nämä palvelut ovat Ylivieskassa. == Aiheesta muualla == * Sorviston kyläyhdistys Luokka:Ylivieskan kylät
Aktiastiftelsen i Esbo-Grankulla

Aktiastiftelsen i Esbo-Grankulla on vuonna 1993 perustettu Säästöpankkisäätiö. Se on rekisteröity Espoossa. Se on neljänneksi suurin Aktia Pankki Oyj:n omistaja. Säätiö on yksi kulttuurikeskus Luckanin ja Svenska Teaternin rakennustyömaan tukirahoittajista. Sen hallinnossa toimivat Mikael Aspelin (Stiftelsen för finlandssvensk kultur i Esbo), Ken Thilman ja Petrik Lerche (Aktia, Helsingfors Svenska Bostadsstiftelse, Stiftelsen Tre Smeder). Säätiö tukee monia yleishyödyllisiä kohteita ja edellyttää, että tuen hakijalla tulisi olla tili Aktia Pankissa. ==Lähteet== * Esbo-Grankulla, Aktiastiftelserna * Atiastiftelserna i Esbo-Grankulla, Oikotie * Luckan.fi * Om oss, Svenska teatern * estlanderpartners.fi/SV/Pages/Styrelse.aspx * Understöd, Fyrk.fi * Stiftelsen för finlandssvensk kultur i Esbo, Taloussanomat Luokka:Suomenruotsalaiset säätiöt
Sorvisto

Sorvisto voi tarkoittaa ainakin seuraavia: ;paikkoja: *Sorvisto, kylä Alahärmässä *Sorvisto, kylä Ylivieskassa. :henkilöitä: * Maria Sorvisto (s. 1983), Ylivieskan kaupunginjohtaja * Marko Sorvisto (s. 1970), jalkapalloilija * Tauno Sorvisto (1916–1979), näyttelijä
Savari

Savari on kauppa-alue Ylivieskan kaupungissa Pohjois-Pohjanmaalla. Se on nopeasti kasvava entisille heinäpelloille rakennettu ostosalue. Alueen halkaisee valtatie 27, joka on Savarin kohdalla nelikaistainen. Lähimmät hypermarketitit sijaitsevat noin kolmen kilometrin päässä Ylivieskan keskustasta. Alue laajenee nopeasti kohti kaakossa sijaitsevaa Nivalaa. == Aiheesta muualla == * Savari imee yrityksiä Ylivieskassa Kaleva Luokka:Ylivieska
Niemisjärven rautatieasema

Niemisjärven rautatieasema () on entinen rautatieliikennepaikka (laiturivaihde) -radalla Hankasalmen Niemisjärvellä. Sieltä on lännen suuntaan Jyväskylään matkaa 33 kilometriä.Facta2001, WSOY 1985, 12. osa, palsta 33 Asema avattiin rautatien valmistuessa vuonna 1918 samannimisen järven läheisyyteen, ja sinne rakennettiin samantyyppinen rakennus kuin osuuden useimmilla muilla pysähdyspaikoilla. Aseman ympärille kasvoi taajama, jossa toimi meijeri, valimo ja saha, jonne johti myös pistoraide. Tavaraliikenne lopetettiin vuonna 1978 ja koko liikennepaikka henkilöliikenteen pysähdysten loppumisen myötä vuonna 1992. Aseman ympäristön rakennukset ovat kuitenkin jäljellä, ja se on luokiteltu maakunnallisesti arvokkaaksi rakennetuksi ympäristöksi. == Lähteet == Luokka:Keski-Suomen lakkautetut rautatieliikennepaikat Luokka:Hankasalmen rakennukset ja rakennelmat Luokka:Hankasalmen liikenne
Stiftelsen Tre Smeder

Stiftelsen Tre Smeder (aiemmin Sparbanksstiftelsen i Helsingfors) on vuonna 1993 perustettu säätiö, niin sanottu säästöpankkisäätiö, joka perustettiin Aktia Pankki Oyj:n perustamisen yhteydessä. Sen hallinnossa toimivat muun muassa Håkan Mattlin ja Henry Wiklund. Säätiön tarkoitus on edistää säästämistä, tukea kotiseutua kulttuuri- ja aatteellisen työn kautta ensisijaisesti Helsingissä ja vaalia Helsingin Säästöpankin perinteitä. Säätiö on Aktia Pankki Oyj:n suurin äänimäärän mukainen omistaja 21 prosentin ääniosuudella. == Talous == === Jaetut avustukset === Rahoituksen lähde 2018 2017 2016 2015 2014 2013 2012 SFP i Helsingfors 30 000 € Svensk Ungdom 30 000 € Svenska Kvinnoförbund 2 000 € Svenska Bildningsförbund 110 000 € Stiftelsen för det tvåspråkiga Finland 30 000 € == Lähteet == == Aiheesta muualla == * Säätiön kotisivu Luokka:Suomenruotsalaiset säätiöt
Gallen-Kallelan surumerkki

Gallen-Kallelan surumerkki (myös Suomen surumerkki) on vuonna 1900 julkaistu epävirallinen suomalainen postimerkki. Taiteilija Akseli Gallen-Kallelan suunnittelema merkki julkaistiin protestina Suomen omien postimerkkien lakkauttamisen johdosta. Sen alkuperäinen nimi oli Vaakunamerkki.Akseli Gallen-Kallelan suunnittelema surumerkki Akin keräilysivut. Viitattu 25.1.2014. == Taustaa == Suomen suuriruhtinaskunta oli saanut omat postimerkkinsä vuonna 1856. Niiden käyttö kuitenkin lopetettiin vuoden 1890 postimanifestin jälkeen. Sen johdosta muun muassa Suomen postilaitos siirtyi Venäjän keisarikunnan sisäministeriön alaisuuteen.Postimanifesti Historian havinaa. Viitattu 25.1.2014. Venäjälle menevässä postissa suomalaisten postimerkkien käyttö kiellettiin 1. toukokuuta 1891 lähtien. Ulkomaille niillä oli mahdollista postittaa lähetyksiä vielä 15. elokuuta 1900 saakka.Ossa, s. 59. == Julkaisu ja käyttö == Gallen-Kallelan surumerkki ilmestyi elokuussa 1900 kirjailija ja toimittaja Wentzel Hagelstamin kustantamana. Se tuli myyntiin samana päivänä kuin suomalaisten postimerkkien käyttö päättyi. Surumerkin tarkoituksena oli paitsi protestoida omien postimerkkien lakkauttamista vastaan, myös osoittaa ulkomaille menevissä lähetyksissä, mistä ne olivat peräisin. Käyttöön otetuissa uusissa venäläisissä merkeissä ei ollut lainkaan merkittynä niiden kotimaata. Surumerkki kiinnitettiin varsinaisen postimerkin viereen. Surumerkkiä ehdittiin käyttämään jonkin aikaa, kunnes kenraalikuvenööri Nikolai Bobrikov kielsi kaikkien poliittista merkitystä sisältävien merkkien ja kuvien käytön postilähetyksissä.Ossa, s. 89. Määräyksiä kuitenkin kierrettiin niin, että ne vietiin suoraan ulkomaille matkalla oleviin laivoihin. Surumerkkejä postitettiin myös käyttämättöminä ulkomaille, jossa Suomeen postia lähettävät liimasivat niitä kirjeisiinsä. Koska postinkantajia kiellettiin viemästä perille surumerkillä varustettuja kirjeitä, ovat niillä varustetut leimatut postilähetykset nykyään melko harvinaisia. Leimaamaton surumerkki sen sijaan ei ole kuin korkeintaan parin euron arvoinen. == Lähteet == *Ossa, Mikko: "Suomi – filatelian aarreaitta", Postimerkkiliike Lauri Peltonen, Hanko 1972. * === Viitteet === Luokka:Suomalaiset postimerkit Luokka:Taideteokset (soveltavat taiteet) Luokka:Akseli Gallen-Kallela Luokka:Sortokaudet Luokka:1900
Moncton Golden Flames

Moncton Golden Flames oli vuosina 1984-1987 AHL-liigassa toiminut Calgary Flames ja Boston Bruins seurojen yhteinen farmijoukkue. Joukkueen kotipaikka oli Kanadan länsirannikolla, New Brunswickin provinssissa sijaitseva Monctonin satamakaupunki. Kauden 1987 jälkeen organisaation emäseuraksi tuli Winnipeg Jets ja seuran nimi vaihdettiin Golden Flamesista Moncton Hawksiksi. Kolmen toimintakautensa aikana Moncton Golden Flamesilla oli kaksi päävalmentajaa. Ensimmäisen kauden valmentajana toimi Pierre Page ja kaksi seuraavaa kautta Terry Crisp. Seura ei näillä kausilla voittanut kertaakaan AHL-liigan mestaruutta. Ensimmäisellä kaudella se ei päässyt lainkaan pudotuspeleihin, toisella kaudella noutaja tuli pudotuspelien 2. kierroksella ja viimeisellä Flames-kaudella jo ensimmäisellä kierroksella. Seuran yleisomäärät olivat keskimäärin 3500 katsojaa per ottelu. Seuran historian paras pistemies oli kaksi kautta pelannut Mark Lamb ja tunnetuimmat pelaajat Brett Hull ja Joel Otto ==Aiheesta muualla== * Golden Flames Eliteprospectissa == Lähteet == Luokka:Kanadalaiset jääkiekkoseurat Luokka:Entiset AHL-seurat
Moncton Hawks

Moncton Hawks oli vuosina 1987-1994 AHL-liigassa toiminut Winnipeg Jetsin farmijoukkue. Joukkueen kotipaikka oli Kanadan itärannikolla, New Brunswickin provinssissa sijaitseva Monctonin satamakaupunki. Aiemmin vuosina 1971-1974 organisaatio oli toiminut nimellä Boston Braves. Seitsemän toimintakautensa aikana Moncton Hawksin päävalmentajina toimivat Rick Bowness (1987-1989), Dave Farrish (1989-1992) sekä Rob Laird (1992-1994). Seura ei näillä kausilla voittanut kertaakaan AHL-liigan mestaruutta, mutta viimeisenä kautenaan pääsi kuitenkin finaaleihin, joissa joutui taipumaan Portland Piratesille. AHL:n aloittaessa vetäytymisen itäisestä Kanadasta, emoseura Winnipeg Jets päätti lakkauttaa farmijoukkueensa Monctonissa ja ryhtyi yhdessä Hartford Whalersin kanssa tekemään yhteistyötä Springfield Falconsin kanssa. Kausi 1993-94 jäi seuran ja koko organisaation viimeiseksi AHL:ssa. Yhden välivuoden jälkeen QMJHL junioriliigan Moncton Alpines otti hallin kotikentäkseen. Seuran historian parhaat pistemiehet olivat Guy Larose (263 ott. 112+94=206) ja Brent Hughes (259 ott. 99+104=203) == Suomalaiset pelaajat joukkueessa == Pelaaja kaudet GP M S Pts PIM Markku Kyllönen 1988–1989 60 14 20 34 16 Hannu Järvenpää 1987–1989 9 4 1 5 2 ==Aiheesta muualla== * Moncton Hawks Eliteprospectissa == Lähteet == Luokka:Kanadalaiset jääkiekkoseurat Luokka:Entiset AHL-seurat
Helmiselkähaukka

Helmiselkähaukka (Leucopternis melanops) on haukkojen heimon viidakkohaukkojen sukuun kuuluva lintu. Sitä tavataan Brasiliassa, Kolumbiassa, Ecuadorissa, Ranskan Guayanassa, Guyanassa, Perussa, Surinamessa ja Venezuelassa. Laji on menettämässä elinalueitaan Amazonin alueen metsänhakkuiden vuoksi. Sen vuoksi sen populaation arvioidaan pienenevän kolmen sukupolven aikana enimmillään 25 prosenttia. Sen elinpiiriä ovat subtrooppiset ja trooppiset mangrovemetsät vuorovesirajan yläpuolella, kosteat alavat metsät ja joet, myös niiden putoukset.Birdlife.org viitattu 25.1.2014 ==Lähteet== Luokka:Viidakkohaukat
Mille Marković

Milentije ”Mille” Marković (; 11. kesäkuuta 1961 Kragujevac, Jugoslavia – 23. tammikuuta 2014 Tukholma) oli jugoslavialaissyntyinen ruotsalainen välisarjan amatööri- ja ammattilaisnyrkkeilijä ja sittemmin pornoklubien omistaja, joka tuli tunnetuksi muun muassa uhkaamalla julkistaa arkaluontoisia valokuvia Ruotsin kuninkaasta Markovićin omistamassa yökerhossa. Hän oli kuninkaasta julkaistun paljastuskirjan Carl XVI Gustaf: Den motvillige monarken eräs tietolähde, joka väitti kuninkaan ja hänen seurueensa olleen yökerhon vakioasiakas. Markovićilla oli useita vankilatuomioita ja pitkä rikosrekisteri. 52-vuotias Marković tapettiin tammikuussa 2014 ampumalla päähän. Saman vuoden toukokuun 11. päivänä poliisi pidätti Tukholman alueella 54-vuotiaan miehen epäiltynä teosta. == Lähteet == Luokka:Paljastuksentekijät Luokka:Ruotsalaiset henkirikosten uhrit Luokka:Vuonna 1961 syntyneet Luokka:Vuonna 2014 kuolleet Luokka:Ruotsalaiset nyrkkeilijät Luokka:Ruotsalaiset rikolliset‎
Yliluottelu

Yliluottelu on ommel, jossa lanka pistojen välissä ylittää viistosti kankaan reunan. Yliluottelua voi tehdä käsin tai koneella; ompelukoneisiin on erityisiä yliluottelujalkoja. Yliluottelua käytettiin jo keskiajalla. ==Lähteet== Luokka:Ompelu
Lännenkorallikäärme

Lännenkorallikäärme eli arizonankorallikäärme (Micruroides euryxanthus) on myrkkytarhakäärmeiden heimoon kuuluva laji. Se liikkuu öisin ja oleskelee yleensä maan alla. Puolustautuessaan se nostaa häntänsä ylös ja kiertää sen kahdeksikon muotoon ja kääntyy selälleen. == Ulkonäkö ja koko == Lännenkorallikäärme on korallikäärmeeksi melko pieni ja on pituudeltaan 40–55 senttiä. Suomut ovat pehmeitä. Lajilla on mustia, keltaisia ja punaisia raitoja tai keltaisten raitojen sijasta valkoisia raitoja. == Levinneisyys ja elinympäristö == Lännenkorallikäärmettä tavataan Yhdysvaltojen lounaisosassa ja Meksikon luoteisosassa. Sitä esiintyy kuivissa metsissä, joen pohjilla, savanneilla, aavikoila ja muilla kuivilla alueilla. == Lisääntyminen == Munia on 1-3. == Ravinto == Laji syö pienempiä käärmeitä. == Lähteet == == Aiheesta muualla == *ITIS: Micruroides euryxanthus * http://www.enature.com/fieldguides/detail.asp?recNum=AR0198 Luokka:Korallikäärmeet
Chunyun

Chunyun () tarkoittaa kiinalaisen uudenvuoden aikaan tapahtuvaa erittäin kiivasta matkustusajankohtaa. Vuonna 2006 ajankohtana tehtiin yli 2 miljardia matkaa ja ilmiötä on kuvattu maailman laajimmaksi vuosittaiseksi muuttoliikkeeksi. Ruuhkat kohdistuvat erityisesti rautatieliikenteeseen. Matkustus alkaa yleensä 15 päivää ennen uutta vuotta ja kestää noin 40 päivää ja se on synnyttänyt useita sosiaalisia ongelmia. == Alkuperä == Chunyun- ilmiön taustalla on kolme pääasiallista syystä. Kiinassa perheet kokoontuvat perinteisesti yhteen viettämään uutta vuotta. Muualla töissä tai opiskelemassa asuvat palaavat kotiseuduilleen. 1970-luvun lopulla tehtyjen talousuudistusten myötä on syntynyt uusia työmahdollisuuksia, jotka kuitenkin ovat usein kaukana ihmisten alkuperäisiltä kotiseuduilta. Taloudelliset erityisalueet, kuten Shenzhen, Shanghai ja Peking ja rannikon varakkaat alueet tarjoavat työmahdollisuuksia ja parempia elinmahdollisuuksia ylipäätään. Tämän seurauksena on viime vuosikymmenten aikana syntynyt länsimaissa teollisen vallankumouksen aikana tapahtunutt muuttoliikettä vastaava kehitys. Vuonna 1990 siirtotyöläisten määräksi arvioitiin 50 miljoonaa ja vuonna 2000 epävirallisten arvioiden mukaan 150-200 miljoonaa. Chunyunin aikana useat heistä palaavat kotiseuduilleen. Kiinan koulujärjestelmän uudistukset ovat lisänneet yliopisto-opiskelijoiden määrää. Kuten työpaikat, myös yliopistot sijaitsevat usein kasvukeskuksissa ja monet joutuvat muuttamaan uudelle paikkakunnalle. Kiinalainen uusivuosi ajoittuu yleensä samaan aikaan yliopistojen talviloman kanssa. Vuonna 2006 chunyunin aikana matkusti 194 miljoonaa henkilöä junalla joista 6,95 miljoonaa oli opiskelijoita. Kiinalainen uusivuosi on toinen viikonmittaisista kansallisista loma-ajoista (toinen on Kiinan itsenäisyyspäivän aikaan lokakuun alussa) ja monet matkustavat lomalle. Kotimaan turismi on kiinassa suositumpaa kuin koskaan ja myös tämä kasvattaa omalta osaltaan matkustajamääriä. Nämä tekijät kärjistävät liikennejärjestelmien ongelmia. Rautatieverkon kapasiteetti on liian pieni nykyisille matkustajamäärille, eikä se myöskään ole tarpeeksi kattava mikä aiheuttaa kuormitusta linja-autoliikenteeseen, jossa ongelmina ovat huonokuntoiset tiet ja vanhentunut kalusto. luokka:Kiinan liikenne
Rúben Vezo

Rúben Miguel Nunes Vezo (s. 25. huhtikuuta 1994 Setúbal, Portugali) on portugalilainen jalkapalloilija. Hän edustaa Espanjan Primera Divisiónissa pelaavaa Levantea ja on pelipaikaltaan keskuspuolustaja. == Seurajoukkueura == Vezo liittyi paikallisseura Vitória Setúbalin junioriakatemiaan ollessaan 15-vuotias. Hänet nostettiin ensimmäistä kertaa seuran edustusjoukkueeseen kaudella 2013–2014 ja ensiesiintymisensä hän teki 18. elokuuta 2013 ottelussa Portoa vastaan. Hänen pelasi kaikissa puolen kauden aikana pelaamissaan otteluissa (12) täydet 90 minuuttia. 4\. marraskuuta 2013 Vezo teki nelivuotisen sopimuksen espanjalaisseura Valencian kanssa. Hänestä maksettiin 1,5 miljoonan euron siirtokorvaus. Siirto voitiin kuitenkin toteuttaa vasta tammikuussa 2014 siirtoikkunan avauduttua.El Valencia hace oficial el fichaje de Rúben Vezo Super Deporte. Viitattu 25.1.2014. == Lähteet == == Aiheesta muualla == * Rúben Vezon esittely Footballzz-sivustolla Luokka:Portugalilaiset jalkapalloilijat Luokka:Vuonna 1994 syntyneet Luokka:Elävät henkilöt